Eseechai
Eseechai (Ece’je, t. p. Ese Eja, Ese Exa, Ese’ejja) arba čamai, huarajai, tambopatai–gvarajai, tiatinagvai (chamo, huarayo, tambopata-guarayo, tiatinagua) – indėnų tauta, gyvenanti pietvakarių Amazonijoje, Bolivijoje (Beni, La Paso, Pando departamentuose, Beni ir Madre de Dioso upių baseinuose) ir Peru (Madre de Dioso departamente, prie Hito ir Tambopatos upių). Populiacija – virš 1000 žmonių. Eseechų kalba priklauso takanų kalbų šeimai, galimai gimininga panų kalboms. Dauguma – Romos katalikai, kiti prisilaiko tradicinės tikybos. Verčiasi lydimine žemdirbyste, žvejyba, medžiokle, rankiojimu.